Ministru kabineta noteikumu projekta

**„Kredītinformācijas biroju licencēšanas un uzraudzības noteikumi” sākotnējās ietekmes novērtējuma ziņojums (anotācija)**

|  |
| --- |
| **I. Tiesību akta projekta izstrādes nepieciešamība** |
| 1. | Pamatojums | Ministru kabineta noteikumu projekts “Kredītinformācijas biroju licencēšanas un uzraudzības noteikumi” (turpmāk – Noteikumu projekts) iesniegts apstiprināšanai, pamatojoties uz Kredītinformācijas biroju likuma 8.panta otro un trešo daļu.Kredītinformācijas biroju likums stājās spēkā 2015.gada 1.janvārī.  |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Saskaņā ar Kredītinformācijas biroju likuma 8.panta otro un trešo daļu Noteikumu projekta mērķis ir noteikt prasības, kādām jāatbilst akciju sabiedrībai, lai tā varētu saņemt speciālo atļauju (licenci) Kredītinformācijas biroju likuma 7.panta pirmajā daļā minēto pakalpojumu sniegšanai, tajā skaitā prasības civiltiesiskās atbildības apdrošināšanai, noteikt kārtību, kādā akciju sabiedrībai izsniedz un pārreģistrē licenci, noteikt kārtību, kādā aptur licences darbību un anulē licenci, un gadījumus, kad to var darīt, noteikt kārtību, kādā maksājama valsts nodeva par licences izsniegšanu kredītinformācijas biroja darbībai un tās pārreģistrēšanu, noteikt ikgadējo valsts nodevu par kredītinformācijas biroja darbības uzraudzību, un šīs valsts nodevas apmēru.Akciju sabiedrībai, kas pretendē uz licences saņemšanu, plānots izvirzīt virkni prasību: attiecībā uz uzņēmējdarbības aspektiem, prasības akcionāriem (dibinātājiem), padomes un valdes locekļiem, piemēram, nevainojama reputācija un izglītība, kā arī prasības attiecībā uz personas datu aizsardzību un informācijas sistēmu drošību. Paredzēts, ka prasības attiecībā uz informācijas un personas datu sistēmu drošību un organizatorisko būtu izpildāmas nodrošinot informācijas sistēmu un personas datu apstrādes drošību un organizatorisko pārvaldību atbilstoši normatīvajiem aktiem par fizisko personu datu aizsardzību un Latvijas nacionālajam standartam LVS: ISO/IEC 27001:2014 L “Informācijas tehnoloģija. Drošības paņēmieni. Informācijas drošības pārvaldības sistēmas. Prasības”.Akciju sabiedrības akcionāriem (dibinātājiem) tiks izvirzītas prasības attiecībā uz nevainojamu reputāciju, ņemot vērā akciju sabiedrības apstrādāto datu apjomu par klientu maksājumu saistībām un saistību izpildes gaitu un informācijas pieejamību no ierobežotas pieejamības valsts informācijas sistēmām un šādas informācijas ietekmi uz klientu pieeju kredītresursiem, kā arī to, ka ziņu prettiesiska nonākšana trešo personu rīcībā var nodarīt būtisku un neatgriezenisku kaitējumu plašam klientu lokam, ir nepieciešams efektīvs un preventīvs datu aizsardzības kontroles mehānisms.Minētie iemesli ir pamatā arī prasībai par nevainojamu reputāciju un amata pienākumu veikšanai nepieciešamo izglītību sabiedrības valdes un padomes locekļiem.  Reputācijas vērtēšanas pamatā Datu valsts inspekcija vadīsies pēc principa, ka personai ir nevainojama reputācija, ja nav faktu, kas liecinātu par pretējo. Tiks ņemta vērā arī personas godprātīga attieksme pret normatīvajos aktos noteikto pienākumu izpildi, kas ir labprātīga, izprotama un savlaicīga rīcība, kā arī nav vērsta uz tādas informācijas sniegšanu, lai maldinātu Datu valsts inspekciju.Noteikumu projektā ir ietverta norma, kas paredz ierobežojumus kļūt par akciju sabiedrības valdes un padomes locekļiem. Par akciju sabiedrības valdes vai padomes locekļiem nevar būt personas, kuras ir notiesātas par tīša noziedzīga nodarījuma izdarīšanu neatkarīgi no sodāmības dzēšanas vai noņemšanas, kā arī ja ir izbeigta krimināllieta par tīša noziedzīga nodarījuma izdarīšanu, arī tad, ja tā izbeigta uz nereabilitējoša pamata. Tādējādi personām ir ierobežotas tiesības brīvi izvēlēties savu nodarbošanos. Latvijas Republikas Satversmes (turpmāk – Satversme) 106.panta pirmais teikums noteic, ka ikvienam ir tiesības brīvi izvēlēties nodarbošanos un darbavietu atbilstoši savām spējām un kvalifikācijai. Atbilstoši Satversmes 116.pantam, Satversmes 106.pantā paredzētās tiesības var ierobežot likumā paredzētajos gadījumos, lai aizsargātu citu cilvēku tiesības, demokrātisko valsts iekārtu, sabiedrības drošību, labklājību un tikumību. Šo ierobežojumu leģitīmais mērķis ir aizsargāt citu cilvēku tiesības un sabiedrības drošību, tāpēc, lai sasniegtu šo mērķi, akciju sabiedrības (kredītinformācijas biroja) valdes un padomes locekļiem tiek izvirzītas paaugstinātas un stingrākas prasības, ņemot vērā kopējos riskus, kas saistīti ar kredītinformācijas biroja rīcībā esošās informācijas konfidencialitātes pakāpi, plānoto informācijas (personas datu) apjomu. Prasības kredītinformācijas birojam ir jāizvirza tādā pašā līmenī, kas ir atbilstošas plānotajam augstākajam informācijas konfidencialitātes līmenim. Leģitīmo mērķi nevar sasniegt ar citiem indivīda tiesības un likumīgās intereses  mazāk ierobežojošiem līdzekļiem, jo kredītinformācijas biroju valdes un padomes locekļiem nepieciešams izvirzīt visaugstākās prasības, ņemot vērā kredītinformācijas biroju darbības mērķi un darbības jomu. Šie ierobežojumi ir atbilstoši arī samērīguma principam, jo labums, ko iegūs sabiedrība, ir lielāks par indivīdam nodarītajiem zaudējumiem - kredītinformācijas biroja valdes un padomes locekļi būs ar nevainojumu reputāciju un kredītinformācijas biroju darbība būs uzticama, līdz ar to tiks ierobežota iespēja pretlikumīgi izmantot kredītinformācijas biroja rīcībā esoša liela apjoma informāciju attiecībā uz personas datiem.Papildus, nepieciešamību liegt kredītinformācijas biroja darbības licenci akciju sabiedrībai, kam ir saistošs šāds aizliegums, pamato arī fakts, ka šāds administratīvais sods tiek noteikts gadījumā, ja akciju sabiedrība ir veikusi tiesību normu pārkāpumus ar finanšu pakalpojumu sniegšanu saistītā nozarē. Savukārt, šādu pārkāpumu gadījumā ļaujot pārkāpējam tomēr saņemt kredītinformācijas biroja licenci, tiek radīts risks, ka arī licencējamo darbību ietvaros licences ieguvējs var veikt pārkāpumus. Šāds risks nav pieļaujams, ņemot vērā lielo kredītinformācijas apjomu, kas var nonākt kredītinformācijas biroja rīcībā. Tādēļ noteikumu projekta 4.4.apakšpunktā ietvertais ierobežojums ir nepieciešams, lietderīgs un samērīgs, un tādēļ nav pamata to vērtēt kā barjeru ienākšanai attiecīgajā tirgū. Jāpiebilst, ka arī Ministru kabineta noteikumu Nr.245 (2011.gada 29.marts) “Noteikumi par kārtību, kādā izsniedz, pārreģistrē, aptur un anulē speciālo atļauju (licenci) patērētāju kreditēšanas pakalpojumu sniegšanai un maksā valsts nodevu par speciālās atļaujas (licences) izsniegšanu un pārreģistrāciju, kā arī prasībām kapitālsabiedrībai speciālās atļaujas (licences) saņemšanai”, kas regulē patērētāju kreditēšanas licences izsniegšanu, 10.2.apakšpunktā ir ietverts analoģisks aizliegums personām, kam ir noteikts aizliegums veikt komercdarbību finanšu pakalpojumu jomā.Attiecībā uz noteikumu projekta 4.6.apakšpunktā minēto, ka akciju sabiedrība pēdējā laikā nav sodīta par administratīvu pārkāpumu komercdarbībā vai fizisko personu datu aizsardzības jomā, šī prasība vārēs tikt piemērota tikai, ja attiecīgais lēmums par administratīvo pārkāpumu ir stājies spēkā.Kā arī Noteikumu projekta 4.6., 18.2. un 34.1.apakšpunktā minētais attiecībā uz pārkāpumu būtiskumu tiks vērtēts, ņemot vērā, vai ar izdarīto pārkāpumu būtiski aizskar sabiedrības intereses, tajā skaitā, nodarīts būtisks kaitējums kopējai komercdarbības videi vai personas datu aizsardzībai. Vērtējot minētā aizskāruma pakāpi, jāņem vērā Datu valsts inspekcijas rīcībā esošā pārkāpēju raksturojošā informācija, sabiedrības interešu aizskāruma pakāpe, pārkāpuma raksturs un pārkāpēja nodoms izdarīt konkrēto pārkāpumu.Attiecībā uz noteikumu projekta 5.1.apakšpunktā minēto, ka akciju sabiedrības akcionāriem (dibinātājiem), kam pieder vairāk par pieciem procentiem akciju sabiedrības akciju, ir nevainojama reputācija, Datu valsts inspekcija vērtēs arī aspektus, kas skar finansiālās stabilitātes jautājumus, ja tas var ietekmēt nevainojamas reputācijas aspektu.Attiecībā uz noteikumu projekta 5.2.apakšpunktā minēto, ka padomes vai valdes locekļiem ir profesionālā darba pieredze atbilstošu funkciju pildīšanā, Datu valsts inspekcija vērtēs pieredzi tādu funkciju pildīšanā, lai spētu nodrošināt kredītinformācijas biroja darbību, lai tas atbilstu tiesību aktiem kredītinformācijas biroju jomā.Attiecībā uz noteikumu 13.10. apakšpunktā minēto, ka nepieciešams iesniegt informāciju par kredītinformācijas avotu veidiem, kādā veidā akciju sabiedrība plāno iegūt informāciju, kā arī kredītinformācijas saņēmēju kategorijas, akciju sabiedrībai licences saņemšanai būs jāiesniedz informācija par katru no kredītinformācijas avotu veidiem (piemēram, noteiktu darbības veidu komercuzņēmumu veidus, konkrētas valsts informācijas sistēmas, ārvalstu kredītinformācijas birojus un privātpersonas, u.c. (maksimāli precizējot informāciju par tiem, lai Datu valsts inspekcijai būtu iespējams tos identificēt, izvērtējot personas datu apstrādes atbilstību likumam), norādot informāciju, no kurienes tiks iegūta informācija (t.sk. informācija par tehniskajiem un organizatoriskajiem nosacījumiem saistībā ar datu iegūšanu), kredītinformācijas saņēmēju kategorijas, norādot katru datu saņēmēju kategoriju nosaukumus (piemēram, noteiktu fizisko personas vai juridisko personu kategorijas, maksimāli precizējot informāciju par tiem, lai Datu valsts inspekcijai būtu iespējams tos identificēt, izvērtējot personas datu apstrādes atbilstību likumam).Attiecībā uz prasībām civiltiesiskās atbildības apdrošināšanai, tās noteiktas vadoties no potenciālajiem zaudējumiem, kurus kredītinformācijas biroja darbība var radīt trešajām personām, to iestāšanās varbūtības, un normatīvo aktu prasībām apdrošināt civiltiesisko atbildību citās darbības sfērās. Ņemot vērā līdzšinējo tiesu praksi lietās par personas datu apstrādes pārkāpumiem zaudējumu iestāšanās varbūtība, kas pārsniedz 50 000 *euro*, ir vērtējama kā zema. Turklāt jāņem vērā, ka limits ir jāatjauno tiklīdz ir veikta izmaksa. Salīdzinājumam maksātnespējas administratoram civiltiesiskās atbildības apdrošināšanas limits ir 42 600 *euro* gadā par visiem maksātnespējas procesiem, sertifikācijas pakalpojumu sniedzējiem atbildības limits ir 426 000 *euro* gadā, zvērinātu revidentu komercsabiedrībai atbildības limits ir ne mazāk kā 142 000 *euro* gadā, katram notāram ir individuālā apdrošināšanas līgums ar 71 000 *euro* limitu un grupas līgums ar 711 000 *euro* limitu, bet katram tiesu izpildītājam limits ir 42 600 *euro* un grupas līgumam limits ir 711 000 *euroF*.Attiecībā uz noteikumu projekta 17.3.apakšpunktā minēto, ka Datu valsts inspekcija ir tiesīga pieņemt lēmumu par atteikumu izsniegt licenci, ja iesniegtā informācija nedod Datu valsts inspekcijai pārliecību, ka tai būs iespēja veikt uzraudzību Kredītinformācijas biroju likumā noteiktajā kārtībā un apjomā, inspekcija vērtēs kredītinformācijas biroja iesniegto informāciju attiecībā uz iespējām, gadījumos, kad personas dati tiks glabāti ārpus ES/EEZ, inspekcijai veikt attiecīgas pārbaudes, lai būtu iespējams konstatēt atbilstību tiesību aktiem kredītinformācijas biroju jomā, kā arī tiesību aktiem personas datu aizsardzības jomā.Attiecībā uz kredītinformācijas biroja licences darbības apturēšanu (noteikumu projekta 29.punkts), Administratīvā procesa likuma 185.panta ceturtās daļas 10.punkts paredz, ka netiek apturēta administratīvā akta darbība, ja tas tiek pārsūdzēts un līdz ar to kredītinformācijas birojs, ja tiks apturēta licence, nevarēs saņemt ierobežotas pieejamības informāciju no valsts informācijas sistēmām. Papildus norādām, ka lēmumus par kredītinformācijas biroja licences darbības apturēšanu pieņems Datu valsts inspekcijas direktors, jo administratīvo aktu pieņemšanu iestādē nosaka tās direktors ar iekšējo normatīvo aktu.  |
| 3. | Projekta izstrādē iesaistītās institūcijas | Tieslietu ministrija, Datu valsts inspekcija, Ekonomikas ministrija, Latvijas Komercbanku asociācija. |
| 4. | Cita informācija | Nav. |
|

|  |
| --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Akciju sabiedrība, kas sniedz kādu no šādiem pakalpojumiem:1) ziņu par fiziskas personas parādiem apstrādi, lai nodotu tās trešajām personām iespējamā klienta vai klienta kredītspējas vērtēšanai, vai sava kredītriska pārvaldībai;2) ierobežotas pieejamības informācijas no valsts informācijas sistēmas par fizisku personu iegūšanu pēc personas, kurai ir tiesisks pamats saņemt ziņas no valsts informācijas sistēmas, pieprasījuma un iegūto ziņu nodošana šai personai iespējamā klienta vai klienta kredītspējas vērtēšanai vai sava kredītriska pārvaldībai.Kredītinformācijas lietotāji, kredītinformācijas lietotāju klienti vai iespējamie kredītinformācijas lietotāju klienti. |
| 2. | Tiesiskā regulējuma ietekme uz tautsaimniecību un administratīvo slogu | Tiesiskais regulējums sekmēs likumā minēto mērķu sasniegšanu, t.i.:1) mazinās kredītrisku un veicinās ar kredītrisku saistīta pakalpojuma plašāku pieejamību;2) veicinās atbildīgu un godprātīgu saistību uzņemšanos;3) nodrošinās efektīvāku kredītinformācijas pieejamību un uzlabos kredītriska pārvaldību.Noteikumu projekts paredz palielināt administratīvo slogu, jo paredz, ka ir jāsaņem licence Kredītinformācijas biroju likuma 7.panta pirmajā daļā minēto pakalpojumu sniegšanai.Akciju sabiedrībai, kas pretendē uz licences saņemšanu, plānots izvirzīt virkni prasību: attiecībā uz uzņēmējdarbības aspektiem, prasības akcionāriem (dibinātājiem), padomes un valdes locekļiem, piemēram, nevainojama reputācija un izglītība, kā arī prasības attiecībā uz personas datu aizsardzību un informācijas sistēmu drošību. Paredzēts, ka prasības attiecībā uz informācijas un personas datu sistēmu drošību un organizatorisko būtu izpildāmas nodrošinot informācijas sistēmu un personas datu apstrādes drošību un organizatorisko pārvaldību atbilstoši normatīvajiem aktiem par fizisko personu datu aizsardzību un Latvijas nacionālajam standartam LVS: ISO/IEC 27001:2014 L “Informācijas tehnoloģija. Drošības paņēmieni. Informācijas drošības pārvaldības sistēmas. Prasības”. |
| 3. | Administratīvo izmaksu monetārs novērtējums | Aprēķins veikts pieņemot, ka licences vēlēsies saņemt trīs komercsabiedrības. Licence komercsabiedrībai tiek izsniegta uz pieciem gadiem.Vidējā alga privātajā sektorā pēc www.csb.gov.lv datiem 2013.gadā bija 689.00 *euro* mēnesī un 2014.gadā vidējais darba stundu skaits mēnesī - 165.58 stundas. Pieņemot, ka viena pieteikuma aizpildīšana un iesniegšana varētu aizņemt vienu stundu, privātā sektora administratīvās izmaksas ir šādas:4.16 *euro* x 1 h x 3 x 0.2 = 2.50 *euro*Pieņemot, ka gadā būs trīs pieteikumi, vidējā alga sabiedriskajā sektorā pēc www.csb.gov.lv datiem 2013.gadā bija 766.00 *euro* mēnesī, un ka vienas lietas izskatīšana varētu aizņemt astoņas stundas, valsts pārvaldes administratīvās izmaksas ir šādas:4.63 *euro* x 8 h x 3 x 0.2 = 22.22 *euro* |
| 4. | Cita informācija | Nav. |
|  |  |  |

 |
| **III. Tiesību akta projekta ietekme uz valsts budžetu un pašvaldību budžetiem** |
| **Rādītāji** | **2015. gads** | Turpmākie trīs gadi (*euro*) |
| **2016** | **2017** | **2018** |
| saskaņā ar valsts budžetu kārtējam gadam | izmaiņas kārtējā gadā, salīdzinot ar valsts budžetu kārtējam gadam | izmaiņas, salīdzinot ar kārtējo 2015. gadu | izmaiņas, salīdzinot ar kārtējo 2015. gadu | izmaiņas, salīdzinot ar kārtējo 2015. gadu |
| 1 | 2 | 3 | 4 | 5 | 6 |
| 1. Budžeta ieņēmumi: | 75960 | 0 | - 27300 | - 27300 | - 27300 |
| 1.1. valsts pamatbudžets, tai skaitā ieņēmumi no maksas pakalpojumiem un citi pašu ieņēmumi | 75960 | 0 | - 27300 | - 27300 | - 27300 |
| 1.2. valsts speciālais budžets |   |   |   |   |   |
| 1.3. pašvaldību budžets |   |   |   |   |   |
| 2. Budžeta izdevumi: | 75336 | 0 | - 26895 | - 26895 | - 26895 |
| 2.1. valsts pamatbudžets | 75336 | 0 | - 26895 | - 26895 | - 26895 |
| 2.2. valsts speciālais budžets |   |   |   |   |   |
| 2.3. pašvaldību budžets |   |   |   |   |   |
| 3. Finansiālā ietekme: | + 624 | 0 | - 405 | - 405 | - 405 |
| 3.1. valsts pamatbudžets | + 624 | 0 | - 405 | - 405 | - 405 |
| 3.2. speciālais budžets |   |   |   |   |   |
| 3.3. pašvaldību budžets |   |   |   |   |   |
| 4. Finanšu līdzekļi papildu izdevumu finansēšanai (kompensējošu izdevumu samazinājumu norāda ar "+" zīmi) | 0 | 0 | 0 | 0 | 0 |
|   |   |   |   |
|   |   |   |   |
| 5. Precizēta finansiālā ietekme: | 0 | 0 | -405 | -405 | -405 |
| 5.1. valsts pamatbudžets | 0 | -405 | -405 | -405 |
| 5.2. speciālais budžets |   |   |   |   |
| 5.3. pašvaldību budžets |   |   |   |   |
| 6. Detalizēts ieņēmumu un izdevumu aprēķins (ja nepieciešams, detalizētu ieņēmumu un izdevumu aprēķinu var pievienot anotācijas pielikumā): |
| 6.1. detalizēts ieņēmumu aprēķins | Budžeta ieņēmumu aprēķins veikts, pieņemot, ka licences vēlēsies saņemt trīs komercsabiedrības. Licence komercsabiedrībai tiek izsniegta uz pieciem gadiem.Projektā paredzētā valsts nodeva par licences izsniegšanu komercsabiedrībai 9100 *euro*, ikgadējā valsts nodeva par kredītinformācijas biroja darbības uzraudzību 16220 *euro* un 4550 *euro* valsts nodeva par licences pārreģistrēšanu kredītinformācijas birojam.Valsts nodeva par licences izsniegšanu komercsabiedrībai un ikgadējā valsts nodeva par kredītinformācijas biroja darbības uzraudzību noteikta ņemot vērā noteikumu projekta II.nodaļā izvirzītos kritērijus akciju sabiedrībai, lai tā varētu saņemt speciālo atļauju (licenci) Kredītinformācijas biroju likuma 7.panta pirmajā daļā minēto pakalpojumu sniegšanai, ar mērķi, lai nodevas apmērs būtu saistīts ar vienu no akciju sabiedrībai izvirzītajiem kritērijiem - finansiālo stabilitāti un reputāciju.Valsts nodeva par licences pārreģistrēšanu noteikta 50% apmērā no sākotnējās valsts nodevas apmēra par licences izsniegšanu, jo regulāri tiks veikta kredītinformācijas biroja uzraudzība un tiks kontrolēta tā finansiālā stabilitāte un reputācija, un tāpēc valsts nodeva ir noteikta mazākā apmērā nekā sākotnējā valsts nodeva par licences izsniegšanu.2015.gadā ieņēmumi sastādīs 75960 *euro*:valsts nodeva par licences izsniegšanu komercsabiedrībai 9100 *euro* x 3 komercsabiedrības = 27300 *euro*, ikgadējā valsts nodeva par kredītinformācijas biroja darbības uzraudzību 16220 *euro* x 3 komercsabiedrības = 48660 *euro*2016.gadā un turpmākajos gados ieņēmumi sastādīs 48660 *euro*:ikgadējā valsts nodeva par kredītinformācijas biroja darbības uzraudzību 16220 *euro* x 3 komercsabiedrības = 48660 *euro*Budžeta ieņēmumu aprēķins veikts, pieņemot, ka sākotnēji licenci kredītinformācijas biroja darbībai Latvijā vēlēsies saņemt trīs komercsabiedrības. Prognoze veikta, pamatojoties uz pašreiz kredītinformācijas jomā strādājošiem lielākajiem komersantiem (vairāk kā 5), kas iespējams, vēlētos piedāvāt papildus arī kredītinformācijas biroja pakalpojumus un varētu atbilst noteikumu projektā noteiktajām prasībām. Anotācijā nav sniegts ieņēmumu un izdevumu aprēķins saistībā ar valsts nodevu par licences pārreģistrēšanu kredītinformācijas birojam, jo sākotnējā licence tiek izsniegta uz 5 gadiem, un līdz ar to pirmā valsts nodeva par licences pārreģistrāciju būtu maksājama 2020.gadā. |
| 6.2. detalizēts izdevumu aprēķins | Plānotie budžeta izdevumi 2015.gadā 75336 *euro*:**Atlīdzība** - 36856 *euro*EKK 1110 Mēnešalga – 23856 *euro*Atalgojums 2 darbiniekiem licences pieteikumu izvērtēšanai, kā arī regulārai uzraudzības koordinēšanai (26.3.saime, III līmenis, 9.mēnešalgu grupa, 3.kategorija) 994 *euro* x 2 cilv. = 1988 *euro* x 12 mēn. = 23856 *euro*EKK 1140 Piemaksas, prēmijas un naudas balvas – 4772 *euro*Vispārējas piemaksas no mēnešalgu kopsummas gadā 10% - 23856 *euro* x 10% = 2386 *euro*Prēmijas un naudas balvas no mēnešalgu kopsummas gadā 10% - 23856 *euro* x 10% = 2386 *euro*EKK 1220 Darba devēji pabalsti, kompensācijas un citi maksājumi – 1193 *euro*Sociālās garantijas no mēnešalgu kopsummas gadā 5% - 23856 *euro* x 5% = 1193 *euro*EKK 1210 Darba devēja valsts sociālās apdrošināšanas obligātās iemaksas –7035 *euro*Darba devēja valsts sociālās apdrošināšanas obligātās iemaksas 23.59% –29821 *euro* x 23.59% = 7035 *euro***Preces un pakalpojumi** – 12355 *euro*EKK 2261 Ēku, telpu īre un noma – 4320 *euro*Telpu noma (ieskaitot komunālos maksājumus) – (20 m² x 18 *euro*) x 12 mēn. = 4320 *euro*EKK 2210 Pasta, telefona un citi sakaru pakalpojumi – 1664 *euro*Telekomunikāciju pakalpojumi (25 *euro* x 12 mēn.) x 2 cilv. = 600 *euro*Internets, Komercreģistrs un citi sakari (28 *euro* x 12 mēn.) x 2 cilv. = 672 *euro*Pasta pakalpojumi (vēstules, lēmumi) – (ierakstīta vēstule 1.39 *euro* x 6 vēstules + 0.50 *euro* x 16 vēstules) x 12 mēn. x 2 cilv. = 392 *euro*EKK 2270 Citi pakalpojumi – 940 *euro*Darbinieku apmācība 470 *euro* x 2 cilv. = 940 *euro*EKK 2120 Ārvalstu mācību, darba un dienesta komandējumi, dienesta, darba braucieni – 2840 *euro*Ārvalstis 2 reizes gadā (apmācības (t.sk. audits, IT un IT drošības jautājumi, kredītinformācijas biroja uzraudzības pieredze citās valstīs un Datu valsts inspekcijas funkciju nodrošināšanai, piedaloties Direktīvas 95/46/EK 29.panta Finanšu apakšdarba grupas un Tehnoloģiju apakšdarba grupas sanāksmēs Briselē, Beļģijā - 710 *euro* (dienas nauda 40 *euro* x 2 dienas = 80 *euro*; viesnīca 200 *euro*; ceļa izdevumi 430 *euro*) x 2 reizes = 1420 *euro* x 2 cilv. = 2840 *euro*EKK 2310 Biroja preces un inventārs –540 *euro*Biroja tehnikas uzturēšana – tonera kasete (43 *euro*) + 2 lāzerprinteru kasetes (68 *euro* x 2 = 136 *euro*) + faksa kasete (79 *euro*) = 258 *euro*Kancelejas piederumi –9 *euro* x 12 mēn. x 2 cilv. = 216 *euro*Licences veidlapas – vienas veidlapas izmaksas 11 *euro* x 6 veidlapas = 66 *euro*EKK 2250 Informācijas tehnoloģiju pakalpojumi –1281 *euro*Datu bāzes par licenci saņēmušajiem komersantiem, izsniegtajām licencēm, patērētāju sūdzībām un to atrisinājumiem (datu bāzes) uzturēšana (gadā) –1281 *euro****Vienreizējie izdevumi*** - 770 *euro*EKK 2310 Biroja preces un inventārs –770 *euro*2 darba krēsli - 185 *euro* x 2 = 370 *euro*4 apmeklētāju krēsli - 57 *euro* x 4 = 228 *euro*2 telefona aparāti – 57 *euro* x 2 = 114 *euro*Citas biroja preces (galda lampas u.c.) – 29 *euro* x 2 cilv. = 58 *euro***Kapitālās izmaksas** – 26125 *euro*EKK 5230 Pārējie pamatlīdzekļi – 9949 *euro*Serveris ar programmatūru – 4272 *euro*2 stacionārie datori 660 *euro* x 2 - 1320 *euro*1 portatīvais dators pārbaužu veikšanai uz vietas – 702 *euro*1 portatīvais printeris pārbaužu veikšanai uz vietas – 256 *euro*1 multifunkcionāla iekārta (printeris, kopētājs, skeneris) –1494 *euro*2 darba galdi - 384 *euro* x 2 = 768 *euro*1 dokumentu skapis - 355 *euro*1 drēbju skapis - 355 *euro*1 apmeklētāju galds - 427 *euro*EKK 5120 Licences, koncesijas un patenti, preču zīmes un līdzīgas tiesības –2176 *euro*2 stacionāro datoru programmnodrošinājums 763 *euro* x 2 = 1526 *euro*1 portatīvā datora programmnodrošinājums - 650 *euro*EKK 5121 Datorprogrammas –14000 *euro*Datu bāzes izveide par licenci saņēmušajiem komersantiem, izsniegtajām licencēm, patērētāju sūdzībām un to atrisinājumiem – 14000 *euro*Plānotie izdevumi 2016.gadā un turpmākajos gados 48441 *euro*. Šī summa aprēķināta, no 2015.gada izmaksām (75336 *euro*) atņemot vienreizējos izdevumus (770 *euro*) un kapitālās izmaksas (26125 *euro*). |
|  |
| 7. Cita informācija | Saskaņā ar Ministru kabineta 2014.gada 10.novembra sēdes protokollēmuma Nr.61 27.§ “Informatīvai ziņojums “Par aktualizēto valsts pamatbudžeta un valsts speciālā budžeta bāzi 2015., 2016. un 2017.gadam” 10.punktu ir atbalstīts Tieslietu ministrijas priekšlikums palielināt valsts pamatbudžetā iemaksājamo ieņēmumu no valsts nodevas par personas datu apstrādes sistēmas reģistrēšanu vai Fizisko personu datu aizsardzības likumā noteikto reģistrējamo izmaiņu izdarīšanu, kurā norādīts, ka Ministru kabinets atbalsta Tieslietu ministrijas priekšlikumu palielināt valsts pamatbudžetā iemaksājamo ieņēmumu no valsts nodevas par personas datu apstrādes sistēmas reģistrēšanu vai Fizisko personu datu aizsardzības likumā noteikto reģistrējamo izmaiņu izdarīšanu prognozi 2015.gadā par 75 960 *euro*, 2016.gadā un turpmāk ik gadu par 48 660 *euro*, vienlaikus palielinot dotāciju no vispārējiem ieņēmumiem un izdevumus Tieslietu ministrijas budžeta apakšprogrammā 09.02.00 “Fizisko personu datu aizsardzība” 2015.gadā 75 336 *euro* apmērā (izdevumi atlīdzībai 36 856 *euro*, tai skaitā atalgojumam 28 628 *euro*, precēm un pakalpojumiem 12 355 *euro* un pamatkapitāla veidošanai 26 125 *euro*), 2016.gadā un turpmāk 48 441 *euro* apmērā (izdevumi atlīdzībai 36 856 *euro*, tai skaitā atalgojumam 28 628 *euro* un precēm un pakalpojumiem 11 585 *euro*), lai saskaņā ar Kredītinformācijas biroju likumu nodrošinātu kredītinformācijas biroju licences izsniegšanu un to darbības uzraudzību personas datu apstrādes jomā, izveidojot divas jaunas amata vietas Datu valsts inspekcijā. |

|  |
| --- |
| **VI. Sabiedrības līdzdalība un komunikācijas aktivitātes** |
| 1. | Plānotās sabiedrības līdzdalības un komunikācijas aktivitātes saistībā ar projektu | Sabiedrības līdzdalība noteikumu projekta izstrādē nav nepieciešama, jo noteikumu projekta saturs un pamatojums izriet no Kredītinformācijas biroju likuma 8.pantā noteiktā, kura izstrādē piedalījās pārstāvji no Latvijas Komercbanku asociācijas, Latvijas Darba devēju konfederācijas, Latvijas Tirdzniecības un rūpniecības kameras, Latvijas siltumuzņēmumu asociācijas, Latvijas Namu pārvaldītāju un apsaimniekotāju asociācijas, Kredītinformācijas apmaiņas atbalsta asociācijas. Papildus Kredītinformācijas biroju likuma izstrādē darba grupā tika pieaicināti pārstāvji arī no Latvijas Ātro kredītdevēju asociācijas, Latvijas Ārpustiesas parādu piedzinēju asociācijas un SIA „Creditinfo Latvija”.  |
| 2. | Sabiedrības līdzdalība projekta izstrādē | Noteikumu projekta izstrādē piedalījās Latvijas Komercbanku asociācija, Kredītinformācijas apmaiņas atbalsta asociācija. |
| 3. | Sabiedrības līdzdalības rezultāti | Latvijas Komercbanku asociācija un Kredītinformācijas apmaiņas atbalsta asociācija atbalsta noteikumu projektu. |
| 4. | Cita informācija | Nav. |

|  |
| --- |
| **VII. Tiesību akta projekta izpildes nodrošināšana un tās ietekme uz institūcijām** |
| 1. | Projekta izpildē iesaistītās institūcijas  | Projekta izpildi nodrošina Datu valsts inspekcija. |
| 2. | Projekta izpildes ietekme uz pārvaldes funkcijām.Projekta izpildes ietekme uz pārvaldes institucionālo struktūru.Jaunu institūciju izveide | Projekts paredz Datu valsts inspekcijas funkciju paplašināšanu, lai nodrošinātu Kredītinformācijas biroju likuma 8.pantā noteiktās licencēšanas sistēmas ieviešanu. Projekts neparedz veidot jaunas valsts institūcijas. |
| 3. | Cita informācija | Nav. |

Anotācijas IV, V sadaļa – projekts šo jomu neskar.

Iesniedzējs:

tieslietu ministrs Dzintars Rasnačs

07.05.2015 18:11

3405

S.Plūmiņa

67223131; signe.plumina@dvi.gov.lvb